钦定古今图书集成/方舆汇编/职方典/第1497卷 > 姚安府山川考 通志
## 钦定古今图书集成/方舆汇编/职方典/第1497卷 > 姚安府山川考 通志

本府。〈姚州，附郭。〉

寨子山　：在城东八里。土爨自久叛，立寨于上，今遗址犹存。有泉涌出，流入乌鲁淜。

饱烟萝山　在城东十里，一名东山。其西武侯常驻兵，后人建塔识焉。按《明一统志》：其南有唐张虎驼所筑古城。

白马山　在城东十五里。昔有白马著形，立庙祀之。

燕子山　：在城东十五里。形如燕垒。

龟祥山　在城西，一名“赤石山” ，形如龟，山顶有泉。

金秀山　：在城西五里。

稽肃山　：在城西七十里，下有泉。

笔架山　在城南五十里，三峰耸峙。中峰有井，云起即雨。大姚县有山亦然。

三窠山　在城南六十里三窠关。旧有三古松，夜见光怪爨彝，以为金银气而掘之，枯其一。黎武山　在城北一百里，高而长，中有寺。仙景山　在城西七十五里，一名“石云” ，昔人修真羽化之所，有石甲西岭泉。

九鼎钟山　在城东北五十里，一名“华山。” 山有九峰，若悬钟然。每春花事，游者迷焉。

绿萝山　在城北一百二十里，一名“盘曲” ，上有绿萝兰若。

金沙江　，源出吐蕃，为府大川。

蜻蛉河　在城南四十里。江源出三窠山，流至府南，潴为大石淜，分为东汹溪、西汹溪，绕府而北，合趋大姚河，转入金沙江。

阳派河　一名“阳片湖” ，在城西十五里。出金秀山，下流至府，潴为淜溉田。

香水河　在城北。源出黎武村观音塘，与白井提举司观音山箐水合流入金沙江。

连水　在城西二十里。出镇南木盘山，经府之连场，入大姚河，趋金沙江。

“西岭井　” 在仙景山麓。昔有老人磨杵于此，其

石犹存

白马泉　在白马山谷。有两泉涌沸，在东山者为黄龙泉，在白塔者为大康郎泉，俱溉田。大姚河　在城西。源出书案山，流与铁索箐水合，经姚州，复绕县东北入蜻蛉河。

羊蹄江　在城西。发源自摩些村，东入金沙江。温泉　有二：一在府西黑泥只村，一在府北交摩村。

龙蛟江　在城北一百二十里。今名苴泡江。源出铁索箐，合姚州之连场、香水二河入金沙江。按《明一统志》在大姚县北一百二十里。

大姚县

几山　在县南一里。左隅有石穴，一名“石壁。” 四奇山　在几山后四里，四峰高耸。

文笔山　在县西一里，后曰“凤凰山” ，左曰“观音山。”

玉屏山　在县西北二里。

铁索箐　在县北，逶迤千里。昔彝贼恃险出没，明巡抚邹应龙平之。

方山　在县北三十五里。上有仙局石棋盘，多产桑。按《县志》：“在东北一百八十里。” 其山自岷峨发源，根盘三百馀里，翠色如黛，平峻障天。下绕金江，俯视如练。上有仙迹龙潭，四时不涸，江水消长，池因盈缩。多生药草。居人打黄鼠，用木叶覆之，一时死鼠即活，人以为仙草焉。

马鞍山　，在县北一百三十里。

龙马山　，在县北四十里。叠嶂悬崖，壁立千仞。旧传晴霁时有神马出没。

书案山　在县东北一百五十里，形如几案。按《县志》，在东门外一里。

土桥河　在城南。源自白井香水河，分派东流入金沙江。按《县志》：在县南十五里，源出三窠关，向北而流，在此为土桥河，入泗溪为泗溪河，即流出书案山下者。

白盐井

回龙山　在提举司东一里。

北极山　在司南一里

宝关山　在司西一里。高百仞，以其通盐司要路，名曰“宝关。”

象岭山　在司北一里，其形如象。